21 decembrie 2023

**Comunicat de presă**

Distrigaz Sud Reţele aduce următoarele precizări cu privire la sistarea temporară a alimentării cu gaze naturale în anumite localități din județul Prahova:

În urma unui defect înregistrat în rețeaua de distribuție a gazelor naturale amplasată pe strada Mihai Eminescu din localitatea Lipănești, județul Prahova, **Distrigaz Sud Rețele a sistat alimentarea cu gaze naturale astăzi, 21 decembrie, începând cu ora 14:00**, în respectiva zonă.

Deaceastă oprire sunt afectați un număr de **655 de clienți casnici și non-casnici** situați în localitățile Lipănești, Șipotu și Zamfira din județul Prahova.

Echipele Distrigaz Sud Rețele sunt în teren și fac toate demersurile necesare pentru remedierea avariei în cel mai scurt timp posibil. Reluarea alimentării cu gaze naturale a clienților afectați se va face **în cursul zilei de astăzi, până în orele 18.00.**

După reluarea alimentării cu gaze naturale, în cazul în care clienţii simt miros de gaze, sunt rugați **să aerisească imediat încăperea, să nu provoace scântei, să nu acționeze întrerupătoarele electrice, să nu folosească aparatele electrocasnice și, dacă este posibil, să închidă robinetul de alimentare cu gaze naturale.**

Ne cerem scuze pentru disconfortul creat clienților noștri și le mulțumim pentru înțelegere.

Biroul de Presă

Distrigaz Sud Rețele

*Distrigaz Sud Rețele este lider în distribuția de gaze naturale în România, cu o expertiză de peste 47 de ani în acest domeniu, având peste 2 milioane de clienți, circa 22.600 km rețea și 2.750 de angajați. Distrigaz Sud Rețele deține contract de concesiune pentru distribuția de gaze naturale în 1.358 de localități, pe raza a 20 județe din sudul și centrul României: Argeș, Brăila, Brașov, Buzău, Călărași, Constanța, Covasna, Dâmbovița, Dolj, Galați, Giurgiu, Gorj, Ialomița, Ilfov, Olt, Prahova, Tulcea, Vâlcea, Vrancea, Teleorman și Municipiul București.*